Εντρ (νομός)

Η Εντρ (γαλλικά: Indre) είναι γαλλικός νομός της διοικητικής περιοχής Σαντρ-Βαλ ντε Λουάρ. Το όνομά του προέρχεται από τον ποταμό Εντρ που τον διαρρέει. Η INSEE και το ταχυδρομείο του αποδίδουν τον κωδικό 36. Πρωτεύουσα είναι το Σατωρού και μεγαλύτερες πόλεις είναι οι Λε Μπλάν, Λα Σατρ και Ισουντέν.

 Γεωγραφία 
Ο νομός Εντρ είναι ένας από τους 6 νομούς ( Εντρ, Σερ, Ερ-ε-Λουάρ, Εντρ-ε-Λουάρ, Λουάρ-ε-Σερ και Λουαρέ) της διοικητικής περιοχής Σαντρ-Βαλ-ντε Λουάρ. Περιβάλλεται από τους νομούς Σερ, Λουάρ-ε-Σερ, Κρεζ, Ωτ-Βιέν, Βιέν και Εντρ-ε-Λουάρ. Καλύπτει έκταση 6.784,52 τετραγωνικών χιλιομέτρων και χωρίζεται σε 4 διοικητικά διαμερίσματα.

Ο νομός αποτελείται από τέσσερις φυσικές περιοχές: 

 το Μπουασώ Νορ στα βορειοδυτικά του νομού, που είναι ελαφρώς λοφώδες, με υψόμετρο από 80 έως 215 μέτρα πάνω από τη στάθμη της θάλασσας και καλύπτεται από δάσηΕγκυκλοπαίδεια Πάπυρος Λαρούς Μπριτάννικα, τομ. 23, σελ. 268
 το Μπουασώ Σίντ στα νοτιοανατολικά, όπου βρίσκεται το υψηλότερο σημείο του νομού, στην κοινότητα Πουλινύ-Νοτρ-Νταμ, στα 459 μέτρα πάνω από την επιφάνεια της θάλασσας.
 η Μπρεν στα νοτιοδυτικά  καλύπτεται από μικρές λίμνες και βάλτους και το περιφερειακό φυσικό πάρκο Μπρεν και
 το Σαμπάνι Μπερισόν στα βορειοανατολικά του τμήματος, όπου υπάρχουν πεδιάδες με αγροτικές καλλιέργειες. 

Οι κύριοι ποταμοί του νομού είναι ο ο Κρεζ, ο Κλεζ και ο Εντρ, από τον οποίο έλαβε το όνομα. Την περιοχή διαρρέουν επίσης πολλοί παραπόταμοι. 

Οι κάτοικοι του νομού ονομάζονται Εντριάν από το όνομα του νομού αλλά και Μπερισόν, από την πρώην επαρχία Μπερί στην οποία ανήκε η περιοχή.

 Ιστορία 
αριστερά|μικρογραφία|Ο νομός Εντρ και οι παλιές επαρχίες πριν το 1790
Ο Εντρ είναι ένας από τους αρχικά 83 νομούς (σήμερα 101) που δημιουργήθηκαν κατά τη διάρκεια της Γαλλικής Επανάστασης, στις 4 Μαρτίου 1790 και αντικατέστησαν τη διαίρεση της χώρας σε επαρχίες, δουκάτα και κομητείες. Στο παρελθόν, με το νομό Σερ σχημάτιζαν την επαρχία Μπερί. Ο νομός συγκροτήθηκε από το δυτικό τμήμα της επαρχίας ΜπερίSimon Schama (1989). Citizens: A Chronicle of the French Revolution. New York: Knopf. και από μικρά τμήματα των επαρχιών Τουραίν, Πουατού και  της κομητείας της Μαρς. 

Πριν από τη ρωμαϊκή κατάκτηση, η γαλατική φυλή των Βιτουρίγων εγκαταστάθηκε στην περιοχή που περιλάμβανε τους σημερινούς νομούς Εντρ, Σερ, και μέρος του Λιμουζέν. Η πρωτεύουσά τους ήταν το Αβάρικο (σημερινή Μπουρζ), και ένας άλλος σημαντικός οικισμός ήταν στο Αρζαντόν-συρ-Κρεζ.  Μετά την κατάκτηση της Γαλατίας από τον Ιούλιο Καίσαρα που ολοκληρώθηκε γύρω στο 52 π.Χ., η περιοχή έγινε μέρος της Ρωμαϊκής Γαλατίας και απολάμβανε μια περίοδο σταθερότητας. Η γαλατο-ρωμαϊκή παρουσία πιστοποιείται από αρχαιολογικά ευρήματα σε όλη την περιοχή και ιδιαίτερα στην κοινότητα Ντεόλ από σκαλιστές πέτρες, νομίσματα, κεραμικά, τεφροδόχους.

Μετά την κατάρρευση της Δυτικής Ρωμαϊκής Αυτοκρατορίας, οι Φράγκοι επικράτησαν στην περιοχή, όπως και σε μεγάλο μέρος της χώρας. 

Στα τέλη του 10ου αιώνα, ένα κάστρο χτίστηκε στη σημερινή πρωτεύουσα Σατωρού, στο οποίο η πόλη οφείλει το όνομά της, από τον Ραούλ, πρίγκιπα του Ντεόλ. Τον 11ο αιώνα, οι άρχοντες του Σατωρού ήταν ισχυροί στην περιοχή, η επικράτειά τους κάλυπτε τα δύο τρίτα του σημερινού νομού Εντρ και είχαν δικό τους νόμισμα.Archives départementales de l’Indre, Berry médiéval : à la découverte de l’Indre au Moyen Âge, catalogue d’exposition, Châteauroux, Archives départementales de l’Indre, 2009.Από το 920 έως το 1008, οι νορμανδικές επιδρομές ανάγκασαν τους μοναχούς της μονής Σαιν-Γκιλντά, που ιδρύθηκε στη Βρετάνη από τον Άγιο Γκίλντα, να φέρουν τα λείψανά του στο αβαείο του Σαιν-Γκιλντά του Σατωρού, που ιδρύθηκε υπό την προστασία του πρίγκιπα Εμπ του Ντεόλ, πατέρα του Ραούλ.  Το 1188 η περιοχή κατακτήθηκε από τον Φίλιππο Β΄της Γαλλίας, ο οποίος προστάτεψε την κλωστοφαϋντουργική δραστηριότητα που είχε αναπτυχθεί .Berry médiéval, p. 13.

Το 1616, όταν κατακτήθηκε από τον Ερρίκο Β΄Κοντέ, αναβαθμίστηκε στο βαθμό του δουκάτου. Το 1736 επέστρεψε στο στέμμα. Το σημερινό κάστρο του Ραούλ που πλέον στεγάζει τα γραφεία της νομαρχίας χρονολογείται από τον 15ο αιώνα.

 Διοικητική διαίρεση 
Ο νομός Εντρ χωρίζεται σε 4 διοικητικά διαμερίσματα, 13 καντόνια και 241 κοινότητες.
ΔιαμέρισμαKαντόνιαΚοινότητεςΠληθυσμός
Απογραφή 2016Έκταση
χμ²Πυκνότητα
Κάτ./χμ²Κωδ.
INSEEΣατωρού984129.1062.621,8749362Ισουντέν54934.2521.182,3129364Λα Σατρ25128.4331.204,1624363Λε Μπλαν25731.7141.782,2918361Σύνολο13241223.5056.790,633336

 Πόλεις 
Οι μεγαλύτερες πόλεις του νομού Εντρ είναι:
ΠόληΠληθυσμός
(2016)ΔιαμέρισμαΣατωρού44.088ΣατωρούΙσουντέν11.888ΙσουντένΝτεόλ7.541ΣατωρούΛε Μπλαν6.521Λε ΜπλανΛε Πουανσονέ5.870ΣατωρούAρζαντόν-συρ-Κρεζ4.940Σατωρού

 Έμβλημα 

 Οικονομία 
Κυριότερη οικονομική δραστηριότητα είναι η γεωργία με καλλιέργειες σιταριού, βρώμης, αραβοσίτου, κριθαριού, ελαιοκράμβης και ηλίανθου. Στην περιοχή Μπρεν έχει αναπτυχθεί η ιχθυοκαλλιέργεια.

Η αμπελοκαλλιέργεια είναι παρούσα, με κρασιά ονομασίας ελεγχόμενης προέλευσης: Βαλανσέ, Ρεϊγύ  και Σατωμεγιάν.

Η εκτροφή βοοειδών και αιγοπροβάτων είναι ανεπτυγμένη επίσης στο νομό. Τα τυριά με ονομασία ελεγχόμενης προέλευσης, όπως το Πουλινύ-Σαιν-Πιερ, το Σαιντ-Μωρ ντε Τουραίν  και το Βαλανσέ, αποτελούν μέρος της γαστρονομίας του νομού Εντρ.

Αξιόλογη σημασία για την οικονομία της περιοχής έχουν επίσης μερικοί βιομηχανικοί τομείς, όπως κατασκευής αεροσκαφών, κλωστοϋφαντουργίας, μεταλλοτεχνίας και δέρματος, με τις βιομηχανίες συγκεντρωμένες στην πρωτεύουσα του νομού Σατωρού.

Στο νομό υπάρχουν τρία υδροηλεκτρικά φράγματα.

 Αξιοθέατα 
Στην κοιλάδα του Κρεζ υπάρχει μεγάλη τουριστική κίνηση, ενώ στο Βαλανσέ υπάρχει ένας αναγεννησιακός πύργος που ανήκε στον Ταλλεϋράνδο. Στο Νεβύ-Σαιν-Σεπλύς σώζεται μια κυκλική εκκλησία του 11ου αιώνα. Το σπίτι της συγγραφέα Γεωργίας Σάνδη βρίσκεται στο Γκαρζιλές-Νταμπιέρ.

Στον νομό Εντρ βρίσκονται δύο χωριά που έχουν ταξινομηθεί στα Πιο όμορφα χωριά της Γαλλίας: το Σαιν-Μπενουά-ντυ-Σω και το Γκαρζιλές-Νταμπιέρ.

 Παραπομπές 

 Εξωτερικοί σύνδεσμοι 
 Η επίσημη σελίδα του νομού Εντρ
 Η σελίδα του Οργανισμού Τουρισμού του νομού Εντρ

Κατηγορία:Νομοί της Γαλλίας
Κατηγορία:Νομοί του Σαντρ-Βαλ ντε Λουάρ